Taalmuseum: Besoekersinligting | Afrikaanse Taalmuseum en -monument
Die Taalmuseum is geleë in die hartjie van die Paarl en beeld die diverse ontstaansverhaal van Afrika se jongste taal, Afrikaans, uit. Die museum is ingerig in die pragtige, historiese huis van Gideon Malherbe, een van die stigterslede van die Genootskap van Regte Afrikaners (GRA) in 1875. Die museum se uitstallings lig besoekers in oor die geskiedenis en diversiteit van Afrikaans – kom besigtig die GRA se drukpers waarop die eerste Afrikaanse koerant ter wêreld gedruk is en toets jou kennis van idiome! Sien ook voorbeelde van die oudste Afrikaans wat in Arabiese skrif geskryf en beleef die avontuurlike reis van Afrikaanse musiek. Begeleide toere is met voorafbespreking by die Taalmuseum beskikbaar. Die museum en monument bied gereeld uitsonderlike geleenthede aan, dus kliek hier vir die jongste inligting op ons sosiale mediaplatform. As jy ook die Taalmonument op Paarlberg op dieselfde dag besoek, kry jy afslag op die toegangsgeld daar, dus hou asseblief jou oorspronklike museum-betaalstrokie.
Adres: Pastorielaan 11, Paarl
GPS-koördinate: 33° 44′ 03.30″ S 18° 57′ 48.46″ O
OPENINGSTYE van die TAALMUSEUM
Oop: Ma. tot Vr. 08:30–16:30
Toegangsgeld word by ontvangs betaal en slegs kontant word tans aanvaar.
R20 per persoon
R5 per leerder; 2 opvoeders en busbestuurder se toegang is gratis per groep (bespreek asb vooraf vir opvoedkundige programme)
R120 vir individue/R220 vir 'n gesin van vier – sluit onbeperkte toegang tot die Taalmuseum, die Taalmonument, wandelpaaie en Volmaanpieknieks in.
Tel: +27 (0)21 872 3441
Sluit aan by ons op Facebook: Afrikaanse Taalmonument
Gratis begeleide toere word aangebied deur 'n museumgids, wanneer beskikbaar. Versoeke vir gespesialiseerde toere of om toegang tot argivale materiaal te kry, moet aan die Kurator gerig.
Opvoedkundige toere moet vooraf bespreek word en 'n besprekingsvorm moet ingevul word. Skoolgroepe word weens die toestand van die museum se vloere beperk tot 30 leerders per besoek. Groter groepe word slegs in die Vroeë Geskrewe Afrikaans-vertrek toegelaat.